
1. Uvod
Uredba (EZ) br. 1060/2009 Europskog parlamenta i Vijeća o agencijama za kreditni rejting
 donesena je u okviru mjera koje su uslijedile nakon financijske krize radi obnove tržišnog povjerenja i povećanja zaštite ulagatelja. Tom su Uredbom, koja je naknadno izmijenjena 2011.
 i 2013.
, agencijama za kreditni rejting uvedeni zahtjevi o registraciji i odobrenju za rad s jedinstvenim nadzornim tijelom u EU-u, tj. Europskim nadzornim tijelom za vrijednosne papire i tržišta kapitala (ESMA), kao i pravila o sukobu interesa, transparentnosti i obvezi objavljivanja.  
Uredom (EZ) br. 1060/2009, kako je izmijenjena 2011., Komisija se ovlašćuje donositi delegirane akte u pogledu: 
· naknada za registraciju i nadzor koje agencije za kreditni rejting moraju platiti Europskom nadzornom tijelu za vrijednosne papire i tržišta kapitala  (ESMA)  (članak 19. stavak 2.)

· pravila postupanja za izvršenje ovlasti ESMA-e u pogledu izricanja globa ili periodičnih novčanih kazni (članak 23.e stavak 7.)
· mjera kojima se detaljnije utvrđuju ili izmjenjuju kriteriji jednakosti regulatornog i nadzornog okvira treće zemlje (članak 5. stavak 6.) i

· izmjene priloga Uredbi (EZ) br. 1060/2009 (članak 37.).
2. Pravna osnova
Sastavljanje ovog izvješća obvezno je u skladu s člankom 38.a stavkom 1. Uredbe (EZ) br. 1060/2009. Na temelju te odredbe Komisiji se ovlast za donošenje delegiranih akata dodjeljuje na razdoblje od četiri godine od 1. lipnja 2011. i Komisija je obvezna sastaviti izvješće o delegiranju ovlasti najkasnije šest mjeseci prije završetka četverogodišnjeg razdoblja. 
3. Delegiranje ovlasti
A) Naknade za registraciju i nadzor
U skladu s člankom 19. stavkom 1. Uredbe (EZ) br. 1060/2009 ESMA agencijama za kreditni rejting naplaćuje naknade u skladu s tom Uredbom i Delegiranom uredbom Komisije. Te naknade u potpunosti pokrivaju nužne troškove ESMA-e koji se odnose na registraciju, certifikaciju i nadzor agencija za kreditni rejting i naknadu svih troškova koji mogu nastati za nadležna tijela prilikom obavljanja posla u skladu s ovom Uredbom, posebno kao posljedica delegiranja zadaća u skladu s člankom 30. Uredbe (EZ) br. 1060/2009.
Na temelju članka 19. stavka 2. Uredbe 1060/2009 Komisija donosi delegirani akt o naknadama kojim se osobito određuje vrsta naknada i za što se naknade plaćaju, iznos naknada, način na koji se one moraju platiti i način na koji ESMA treba nadoknaditi nadležnim tijelima sve troškove koje ona mogu snositi prilikom obavljanja posla u skladu s Uredbom (EZ) br. 1060/2009, posebno kao posljedica delegiranja zadaća u skladu s njezinim člankom 30. Iznos naknade koja se zaračunava agenciji za kreditni rejting pokriva sve administrativne troškove i razmjeran je prometu dotične agencije za kreditni rejting.

Dana 24. veljače 2011. Europska komisija zatražila je tehničke savjete od Europskog nadzornog tijela za vrijednosne papire i tržišta kapitala, što joj je dostavljeno 17. svibnja 2011. ESMA je u okviru priprema svojih tehničkih savjeta provela javno savjetovanje u razdoblju od 14. do 27. travnja 2011. Komisija se o nacrtu delegirane uredbe savjetovala i s nacionalnim stručnjacima. Krajem studenoga 2011. na temelju pisanog postupka svoje savjete iznijeli su i članovi stručne skupine Europskog odbora za vrijednosne papire.

Komisija je Delegiranu uredbu
 donijela 7. veljače 2012., a o tome je obavijestila Europski parlament i Vijeće.  Europski parlament i Vijeće obavijestili su Komisiju u ožujku 2012. da neće uložiti prigovor. Delegirani akt je zatim 28. ožujka 2012. objavljen u Službenom listu Europske unije.

B) Pravila postupanja 

Uredbom (EZ) br. 1060/2009 predviđaju se situacije u kojima Odbor nadzornih tijela ESMA-e donosi odluku kojom se agenciji za kreditni rejting izriče globa ili periodična novčana kazna.
Na temelju članka 23.e stavka 7. Europska komisija donosi daljnja pravila postupanja za izvršavanje ovlasti za izricanje globa ili periodičnih novčanih kazni, kao i odredbe o pravu na obranu, vremenske odredbe i naplatu globa ili periodičnih novčanih kazni te donosi detaljna pravila o zastari za izricanje i izvršenje kazni.
Komisija se u okviru priprema ovog Delegiranog akta savjetovala i s članovima stručne skupine Europskog odbora za vrijednosne papire, te se pisanim postupkom s njima savjetovala i o nacrtu Delegirane uredbe u lipnju 2012.
Komisija je Delegiranu uredbu
 donijela 12. srpnja 2012., a o tome je obavijestila Europski parlament i Vijeće. Europski parlament i Vijeće nisu uložili prigovor u roku za prigovor, a ni jedna institucija nije produljila istek roka za prigovor. Delegirani akt je zatim 16. listopada 2012. objavljen u Službenom listu Europske unije.

C) Kriteriji jednakosti

Kako bi se u obzir uzela kretanja na financijskim tržištima, Komisija je ovlaštena na temelju delegiranog akta donijeti mjere kojima se detaljnije utvrđuju ili izmjenjuju kriteriji iz članka 5. stavka 6. drugog podstavka o utvrđivanju jednakosti pravnog i nadzornog okvira treće zemlje s Uredbom (EZ) br. 1060/2009. Između ostaloga agencije za kreditni rejting u tim trećim zemljama podliježu pravno obvezujućim pravilima koja su jednaka onima koja se primjenjuju u EU-u
.

Izmjenom Uredbe (EZ) br. 1060/2009 iz 2013. detaljnije se utvrđuje s kojim odredbama Uredbe (EU) br. 1060/2009 pravno obvezujuća pravila u trećim zemljama moraju biti jednaka
. Člankom 2. stavkom 2. točkom 1. Uredbe (EZ) br. 462/2013 predviđa se da će određeni broj pravnih obveza uvedenih za agencije za kreditni rejting 2013. postati dio uvjeta utvrđivanja jednakosti tek od 1. lipnja 2018. 
Zbog svega navedenoga i činjenice da Komisija, otkad joj je dodijeljena ovlast donošenja delegiranog akta na temelju Uredbe (EZ) br. 1060/2009 u 2011.
, nije uočila kretanja na financijskim tržištima koja bi zahtijevala detaljnije utvrđivanje ili izmjenu kriterija jednakosti, do danas nije donesen delegirani akt. 

Komisija je donijela provedbene odluke o priznavanju pravnog i nadzornog okvira devet područja nadležnosti kao jednakog zahtjevima Uredbe (EZ) br. 1060/2009 u skladu s postupkom iz članka 38. stavka 3. te Uredbe. Dotična područja nadležnosti su: Japan
, Sjedinjenje Američke Države
, Kanada
, Australija
, Argentina
, Brazil
, Meksiko
, Hong Kong
 i Singapur
.

D) Prilozi Uredbi (EZ) br. 1060/2009

Kako bi se u obzir uzela kretanja na financijskim tržištima, uključujući međunarodna kretanja, osobito u pogledu novih financijskih instrumenata, člankom 37. Uredbe (EZ) br. 1060/2009 propisuje se da Komisija može na temelju delegiranih akata donositi mjere o izmjeni priloga, isključujući Prilog III. 
Budući da je ovlast donošenja delegiranog akta postala dio Uredbe (EZ) br. 1060/2009 u 2011.
, ta je Uredba izmijenjena Uredbom (EU) br. 462/2013 u 2013., što je uključivalo i izmjenu priloga. Prije moguće buduće primjene ovlasti donošenja delegiranih akata potrebno je prvo istražiti učinak tih izmijenjenih pravila na financijska tržišta. 

4. Zaključak
Komisija je ispravno i pravovremeno izvršila svoje delegirane ovlasti kako bi osigurala uvođenje potrebnih odredbi kojima se ESMA-i omogućuje cjelovita provedba njezinih zadaća kao nadzornog tijela agencija za kreditni rejting u EU-u. 
Komisija smatra da bi se delegiranje ovlasti trebalo zadržati i u budućnosti. To bi bilo osobito važno u slučaju ako u budućnosti bude potrebna revizija delegiranih uredbi Komisije o naknadama i pravilima postupanja za izricanje globa i periodičnih novčanih kazni nakon što se stekne praktično iskustvo o primjeni tih pravila.  

Komisija poziva Europski parlament i Vijeće da se očituju o ovom izvješću.
� SL L 302, 17.11.2009., str. 1.


� Uredba (EU) br. 513/2011 Europskog parlamenta i Vijeća od 11. svibnja 2011. o izmjeni Uredbe (EZ) br. 1060/2009 o agencijama za kreditni rejting (SL L 145, 31.5.2011., str. 30.).


� Uredba (EU) br. 462/2013 Europskog parlamenta i Vijeća od 21. svibnja 2013. o izmjeni Uredbe (EZ) br. 1060/2009 o agencijama za kreditni rejting (SL L 146, 31.5.2013., str. 1.).


� Delegirana Uredba (EU) br. 272/2012 od 7. veljače 2012. o dopuni Uredbe (EZ) br. 1060/2009 Europskog parlamenta i Vijeća u odnosu na naknade koje Europsko nadzorno tijelo za vrijednosne papire i tržišta kapitala naplaćuje agencijama za kreditni rejting, SL L 90, 28.3.2012., str. 6. 


� Delegirana uredba (EU) br. 946/2012 od 12. srpnja 2012. o dopuni Uredbe (EZ) br. 1060/2009 Europskog parlamenta i Vijeća o pravilima postupanja u vezi s globama koje Europsko nadzorno tijelo za vrijednosne papire i tržišta kapitala izriče agencijama za kreditni rejting te pravilima o pravu na obranu i odredbama o razdobljima, datumima i rokovima, SL L 282, 16.10.2012., str. 23.


� Članak 5. stavak 6. drugi podstavak točka (b) Uredbe (EU) br. 1060/2009.


� Članak 1. stavak 5. točka (a) Uredbe (EZ) br. 462/2013.


� Članak 1. stavak 3. točka (e) Uredbe (EU) br. 513/2011.


� Odluka Komisije od 28. rujna 2010. o priznavanju pravnog i nadzornog okvira Japana kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 254, 29.9.2010., str. 46. 


� Provedbena odluka Komisije od 5. listopada 2012. o priznavanju pravnog i nadzornog okvira Sjedinjenih Američkih Država kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 274, 9.10.2012., str. 32.


� Provedbena odluka Komisije od 5. listopada 2012. o priznavanju pravnog i nadzornog okvira Kanade kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 278, 12.10.2012., str. 17.


� Provedbena odluka Komisije od 5. listopada 2012. o priznavanju pravnog i nadzornog okvira Australije kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 274, 9.10.2012., str. 30.


� Provedbena odluka Komisije od 28. travnja 2014. o priznavanju pravnog i nadzornog okvira Argentine kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 132, 3.5.2014., str. 68.


� Provedbena odluka Komisije od 28. travnja 2014. o priznavanju pravnog i nadzornog okvira Brazila kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 132, 3.5.2014., str. 65.


� Provedbena odluka Komisije od 28. travnja 2014. o priznavanju pravnog i nadzornog okvira Meksika kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 132, 3.5.2014., str. 71.


� Provedbena odluka Komisije od 28. travnja 2014. o priznavanju pravnog i nadzornog okvira Hong Konga kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 132, 3.5.2014., str. 76.


� Provedbena odluka Komisije od 28. travnja 2014. o priznavanju pravnog i nadzornog okvira Singapura kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 132, 3.5.2014., str. 73.


� Članak 1. stavak 19. Uredbe (EU) br. 513/2011.

